குஜராத் தேர்தல் குறித்து பத்திரிகையாளர்களிடம் பேசிய காங்கிரஸ் தலைவர் ராகுல் காந்தி,‘‘தேர்தல் முடிவுகள் எங்களுக்கு மிகுந்த திருப்தியைத் தருகிறது. தேர்தல் முடிவுகள் பி.ஜே.பி-க்கு நிச்சயம் பெரும் அதிர்ச்சியை அளித்திருக்கும். கடந்த மூன்று மாதங்களாக நான் அங்கு பிரசாரம் செய்ததில், மோடியின் குஜராத் முன்மாதிரி வளர்ச்சியின்மீது மக்கள் நம்பிக்கை கொண்டிருக்கவில்லை என்பதைத் தெளிவாக உணர முடிந்தது. பி.ஜே.பி. செய்த பிரசாரம், வியாபார தந்திரம் மிக்கதாக இருந்தது. ஆனால், அதன் உள்புறம் மிகப்பெரிய வெற்றிடம் காணப்பட்டது. குஜராத் தேர்தல் முடிவுகள் பிரதமர் மோடி மீதான நம்பகத்தன்மையைத் தீவிர கேள்விக்குறியாக்கி இருக்கிறது’’ என்று தெரிவித்திருந்தார்.